CELEX: 32016D0170
Language: et
Date: 2016-02-05 00:00:00
Title: Komisjoni rakendusotsus (EL) 2016/170, 5. veebruar 2016, millega kinnitatakse Soomes kasutatavad searümpade liigitusmeetodid (teatavaks tehtud numbri C(2016) 658 all)

9.2.2016   
            
            
               ET
            
            
               Euroopa Liidu Teataja
            
            
               L 32/163
            
         KOMISJONI RAKENDUSOTSUS (EL) 2016/170,
   5. veebruar 2016,
   millega kinnitatakse Soomes kasutatavad searümpade liigitusmeetodid
   
      
         (teatavaks tehtud numbri C(2016) 658 all)
      
   
   (Ainult rootsi- ja soomekeelne tekst on autentsed)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 20 punkti p,
   ning arvestades järgmist:
   
               (1)
            
            
               Määruse (EL) nr 1308/2013 IV lisa punkti B.IV alapunktis 1 on sätestatud, et searümpade klassifitseerimiseks hinnatakse tailihasisaldust vastavalt komisjoni kinnitatud liigitusmeetoditele; kinnitada võib üksnes statistiliselt tõendatud hindamismeetodeid, mis põhinevad searümba ühe või mitme anatoomilise osa füüsilisel mõõtmisel. Liigitusmeetodite kinnitamisel tuleks lähtuda hinnangu vastavusest lubatud maksimaalsele statistilisele veale. Kõnealune statistiline viga on määratletud komisjoni määruse (EÜ) nr 1249/2008 (2) artikli 23 lõikes 3.
            
         
               (2)
            
            
               Komisjoni otsusega 96/550/EÜ (3) lubati Soomes kasutada searümpade liigitamiseks kolme meetodit.
            
         
               (3)
            
            
               Soome on taotlenud komisjonilt luba asendada seadmega „Hennessy Grading Probe 4 (HGP 4)” kasutatava searümpade liigitusmeetodi puhul kasutatav tailihasisalduse mõõtmise valem ja lubada kasutada uut meetodit „AutoFOM III”, mis peaks asendama praegu tema territooriumil kasutatava searümpade liigitusmeetodi „Autofom”. Soome on määruse (EÜ) nr 1249/2008 artikli 23 lõikega 4 ettenähtud protokolli abil esitanud proovidissekteerimise üksikasjaliku kirjelduse, märkides põhimõtted, millel see meetod põhineb, selle proovidissekteerimise tulemused ning tailihasisalduse mõõtmiseks kasutatava võrrandi. Soome on palunud komisjonil käesolevast otsusest välja jätta meetod „Intrascope/Optical probe”, sest see meetod ei ole enam kasutusel.
            
         
               (4)
            
            
               Kõnealuse taotluse läbivaatamisel selgus, et asjaomaste uute valemite ja kõnealuse uue liigitusmeetodi kinnitamise tingimused on täidetud. Seepärast tuleks lubada Soomes kõnealuseid valemeid ja eespool nimetatud liigitusmeetodit kasutada.
            
         
               (5)
            
            
               Seadmete või liigitusmeetodite muutmine tohiks olla lubatud üksnes juhul, kui see on sõnaselgelt lubatud komisjoni rakendusotsusega.
            
         
               (6)
            
            
               Selguse ja õiguskindluse huvides tuleks vastu võtta uus otsus. Seetõttu tuleb otsus 96/550/EÜ tunnistada kehtetuks.
            
         
               (7)
            
            
               Pidades silmas tehnilisi tingimusi uute meetodite ja uute valemite rakendamisel, tuleks käesoleva otsuse alusel lubatud searümpade liigitusmeetodeid kohaldada alates 1. veebruarist 2016.
            
         
               (8)
            
            
               Käesoleva otsusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Soomes lubatakse searümpade liigitamiseks vastavalt määruse (EL) nr 1308/2013 IV lisa punkti B.IV alapunktile 1 kasutada järgmisi meetodeid:
   
               a)
            
            
               seade „Hennessy Grading Probe 4 (HGP4)” ja sellega seotud hindamismeetodid, mille üksikasjad on esitatud lisa I osas;
            
         
               b)
            
            
               seade „AutoFOM III” ja sellega seotud hindamismeetodid, mille üksikasjad on esitatud lisa II osas.
            
         Artikkel 2
   Lubatud seadmeid või liigitusmeetodeid tohib muuta üksnes juhul, kui muudatus on sõnaselgelt lubatud komisjoni otsusega.
   Artikkel 3
   Otsus 96/550/EÜ tunnistatakse kehtetuks.
   Artikkel 4
   Käesolevat otsust kohaldatakse alates 1. veebruarist 2016.
   Artikkel 5
   Käesolev otsus on adresseeritud Soome Vabariigile.
   
      Brüssel, 5. veebruar 2016
      
         
            Komisjoni nimel
         
         
            komisjoni liige
         
         Phil HOGAN
      
   
   
      (1)  ELT L 347, 20.12.2013, lk 671.
   
      (2)  Komisjoni määrus (EÜ) nr 1249/2008, 10. detsember 2008, milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad (ELT L 337, 16.12.2008, lk 3).
   
      (3)  Komisjoni otsus 96/550/EÜ, 5. september 1996, millega kinnitatakse Soomes kasutatavad searümpade liigitusmeetodid (EÜT L 236, 18.9.1996, lk 47).
   
      LISA
      
         SEARÜMPADE LIIGITUSMEETODID SOOMES
      
      I OSA
      
         Hennessy Grading Probe 4 (HGP 4)
      
      
               
                  1.
               
               
                  Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet Hennessy Grading Probe 4 (HGP4).
               
            
               
                  2.
               
               
                  Seadmel Hennessy Grading Probe on sond läbimõõduga 5,95 mm ja selle kõrval 6,3 mm tera fotodioodiga (Siemens LED, tüüp LYU 260-EO, ja fotodetektor, tüüp 58 MR); seadme tööulatus on 0–120 mm.
               
            
               
                  3.
               
               
                  Rümba tailihasisaldus arvutatakse järgmise valemiga:
                  Y = 67,091 – 0,566 × S1 – 0,381 × S2 + 0,078 × M
                  kus:
                  
                              S1
                           
                           
                              :
                           
                           
                              seljapeki (sealhulgas kamara) paksus millimeetrites, mõõdetuna 8 cm kaugusel rümba keskjoonest viimase ribi tagant (14. ribi ja 1. nimmelüli vahelt);
                           
                        
                              S2
                           
                           
                              :
                           
                           
                              seljapeki (sealhulgas kamara) paksus millimeetrites, mõõdetuna 6 cm kaugusel rümba keskjoonest, kolmanda ja neljanda ribi vahelt;
                           
                        
                              M
                           
                           
                              :
                           
                           
                              lihase paksus millimeetrites, mõõdetuna 6 cm rümba keskjoonest, kolmanda ja neljanda ribi vahelt.
                           
                        
            
               
                  4.
               
               
                  Valem kehtib 50–120 kilogrammi kaaluvate rümpade puhul.
               
            II OSA
      
         AutoFOM III
      
      
               
                  1.
               
               
                  Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet AutoFOM III (täisautomaatne rümpade liigitamise ultraheliseade).
               
            
               
                  2.
               
               
                  Seade on varustatud 16 muunduriga, mis on paigaldatud roostevabast terasest mõõturisse. Näidiste mõõtmisel saadakse üldsuuruse hinnang ja kahe valitud ristlõike omadused. Kaks valitud ristlõiget peavad olema seljatüki vähima rasvasisaldusega kohas ning seljatüki ja tagasingi lõikumispunktis. Seade edastab helilaineid läbi kudede. Luudest, lihastest ja rasvkoest peegeldunud kajast saadakse rümba sisemuse kujutis. Selle kujutise põhjal saadakse digitaalne kujutis ja analüüsitakse andmeid.
               
            
               
                  3.
               
               
                  Rümba tailihasisaldus arvutatakse järgmise valemiga:
                  Y = 63,2758 + 0,081174 × R2P1 – 1,11488 × R2P5 – 0,89933 × R2P10 + 0,057066 × R3P3 + 0,097869 × R3P5
                  kus:
                  
                              R2P1
                           
                           
                              :
                           
                           
                              naha keskmine paksus.
                           
                        
                              R2P5
                           
                           
                              :
                           
                           
                              naha paksus millimeetrites valitud positsioonil P2.
                           
                        
                              R2P10
                           
                           
                              :
                           
                           
                              ristlõike rasvkoe vähim mõõt millimeetrites.
                           
                        
                              R3P3
                           
                           
                              :
                           
                           
                              liha mõõtetulemus millimeetrites valitud punktis MFT.
                           
                        
                              R3P5
                           
                           
                              :
                           
                           
                              liha suurim mõõtetulemus millimeetrites.
                           
                        
            
               
                  4.
               
               
                  Valem kehtib 50–120 kilogrammi kaaluvate rümpade puhul.